— Лёгкая атлетыка — асаблівы від спорту, які патрабуе каласальнага фізічнага напружання. Кожны дзень па некалькі разоў трэніроўкі, як кажуць, да “сёмага поту”. Ды яшчэ трэба сябе трымаць у жорсткіх межах рэжыму дня і харчавання. Першы курс у інстытуце быў перыядам адаптацыі. Некаторыя навучэнцы не вытрымлівалі, “зыходзілі з дыстанцыі”, — расказвае Аляксандр Уладзіміравіч.